תאריך: 01.08.2022

דרישות מבנה וציוד ראשוניים למעבדות לייזר ד"ר ירדן כהן בניין אריסון

**מעבדה 151 בניין אריסון קומת מרתף, לייזר ברמת סיכון CLASS 4**

1. כניסה למעבדה
   1. מעל דלת הכניסה לכל מעבדה יש להתקין נורת אתראה לסיכוני לייזר שתאושר ע"י ממונה בטיחות הלייזר, הח"מ. מנורה זו תופעל אוטומטית כאשר מערכות הלייזר במצב ON ותכבה עם הפסקת פעולתו.
   2. דלתות הכניסה ישולטו בשלט אזהרה תקני המתאים לאלומות בשימוש במעבדה וכן בהוראות בטיחות בשפה העברית והאנגלית (יסופק ע"י יחידת הבטיחות).
   3. מומלץ להתקין בטור עם נורת האתראה החיצונית נורה נוספת פנימית לווידוי פעולת הנורה החיצונית. בחדר עם מספר לייזרים תופעלנה נורות האזהרה עם הדלקת הלייזר ראשון בחדר.
   4. יש להתקין 'מחזיר' בדלת הכניסה לחדר.
   5. לא יהיו חלונות בדלתות הכניסה.
   6. הכניסה לחדר תהיה באמצעות קודן או כרטיס מגנטי בלבד.
2. פנים המעבדה
   1. בכניסה למעבדה תהיה רחבה בשטח של 1.5 מ"ר לפחות, באמצעות דלת פנימית או וילון שיקיף את אזור הכניסה (שני כנפי וילון עם חפיפה של כ-20 ס"מ ביניהם). גובה הווילון יהיה לפחות 2 מטר.
   2. ברחבת הכניסה יש להתקין תאים לאחסון משקפי מגן ללייזר + מטף + ערכת עזרה ראשונה + תאורת התמצאות (במידה והוילון מהתקרה ועד לריצפה).
   3. דלתות, ארונות, קירות, וילונות וכל המשטחים האחרים במעבדה יהיו מחומר /צבע לא מבריק אלא "מט". הארונות בחדר יהיו מעל לגובה 165 ס"מ.
   4. אין לכלול במעבדה מתקנים או משטחים מבריקים כמו מתכות מבריקות.
   5. המעבדה תצויד במטף לכיבוי אש מסוג BCF או 'האלון'.
   6. בכניסה לחדר יותקן מפסק חירום למערכות הלייזר וישולט בהתאם.
   7. ככלל לא תהיינה עמדות עבודה משרדיות במעבדות לייזר.
   8. יש להימנע מצפיפות במעבדה.
3. שולחן אופטי
   1. מסביב להיקף השולחן יותקנו מגנים שניתן להוריד ולהעלות אותם.
   2. ככלל, כל מהלך אלומת הלייזר יהיה מכוסה. הנחיות נוספות יינתנו לחוקר בעת תכנון הקמת מערכת הלייזר במעבדה.
   3. באזור שולחן העבודה יותקן מפסק חירום ללייזרים.
   4. שולחנות המעבדה יהיו מחוברים לארקה, בהתאם להנחיות יועץ החשמל.

בברכה,

מושיאב יהודה

ממונה בטיחות קרינה ולייזר

מכון ויצמן למדע